
                      Nr.86766 /21.10.2026            
ANUNȚ PUBLIC
privind informarea și consultarea publicului asupra propunerii preliminare a
Planului Urbanistic Zonal (P.U.Z.) și a Regulamentului Local de Urbanism (R.L.U.)
Obiectiv: „Construire locuință individuală P+M, garaj auto și împrejmuire parțială proprietate” – Etapa a II-a
În conformitate cu prevederile Ordinului nr. 2701/2010, se aduce la cunoștință publicului interesat faptul că a fost elaborată propunerea preliminară a Planului Urbanistic Zonal (PUZ) și a Regulamentului Local de Urbanism (RLU) aferent. Întreaga documentație tehnică este realizată de către proiectantul de specialitate societatea VILEX PROIECT EXPERT SRL HUNEDOARA
Inițiatorii proiectului sunt, domnul Cioabă Marius și doamna Cioabă Cristea Ionela-Mihaela, care doresc realizarea unei locuințe individuale cu regim de P+M, a unui garaj auto și împrejmuirea  parțială a proprietatii. Terenul se află în intravilanul municipiului Hunedoara, având categoria de folosință pășune..Planul urbanistic elaborat, stabilește amplasarea construcției, distanțele față de limitele proprietății, amenajarea urbanistică a terenului, asigurarea accesului auto și pietonal. 

În ceea ce privește echiparea tehnico-edilitară în imediata vecinătate a acestuia există rețele publice de apă curentă, gaze naturale sau canalizare, rețele de electricitate, zona fiind liberă de construcții și având un caracter predominant agricol format din terenuri arabile și pășuni. Pentru asigurarea unui standard de confort și a condițiilor moderne de locuire, toate costurile financiare și tehnice privind extinderile de rețele edilitare și realizarea tuturor branșamentelor necesare funcționării imobilului vor fi suportate integral de către beneficiar, pe cheltuială proprie.  De asemenea,  accesul  principal la parcelă se face de pe str. Str.Carol Davila,  stradă care aparține domeniului public al municipiului Hunedoara.
În cadrul procesului de informare, publicul interesat poate studia documentația preliminară completă (incluzând piesele scrise, memoriul de prezentare și planșele)  la sediul Primăriei municipiului Hunedoara – Compartimentul Urbanism sau direct pe pagina de internet a instituției: www.primariahunedoara.ro 

Consultarea publicului se desfășoară în perioada 21.10.2026 – 09.11.2026. În acest interval, orice persoană interesată poate trimite propuneri sau puncte de vedere scrise, contribuind direct la luarea unei decizii.

Observațiile sunt necesare în vederea finalizării elaborării P.U.Z. Răspunsul la observațiile transmise va fi pus la dispoziția publicului în scris, în termen de 10 zile  de la răspunsul argumentat al inițiatorului P.U.Z.-ului și publicat pe pagina de Internet a Primăriei municipiului Hunedoara. Persoana responsabilă cu informare și consultarea  publicului: Mircea Radu Hanga – arhitect șef.
Pentru mai multe informații, vă rugăm să consultați site-ul Primăriei municipiului Hunedoara la adresa: https://www.primariahunedoara.ro/, secțiunea PRIMĂRIA, modulul Direcții și Servicii – Urbanism, subsecțiunea  Informarea și consultarea populației PUZ /PUD, să ne contactați la nr. de telefon 0254/716 322 int.108 sau să ne trimiteți un e-mail la adresa: info@primariahunedoara.ro
Vă mulțumim pentru implicare și participare!
